Domino teatras

„Domino” teatras – pirmasis Lietuvoje profesionalus komedijos teatras. Veikia nuo 2007 metų kovo.

Teatro filialai veikia Latvijoje ir Rusijoje. Teatras yra asociacijos „Mentor Lietuva“ narys, dalyvauja socialinėse ir kultūrinėse iniciatyvose.

Aktoriai 
Spektakliuose vaidina 77 profesionalūs aktoriai. Tarp jų Eimutis Kvosčiauskas, Gytis Ivanauskas, Sakalas Uždavinys ir kiti.

Režisieriai 
Teatras bendradarbiauja su 13 Lietuvos ir užsienio režisierių. Tarp jų Sakalas Uždavinys, Olegas Šapošnikovas, Arkadiuszas Jakubikas ir kiti.

Spektakliai 
Pirmasis teatro spektaklis buvo „Laukinė moteris“.

Repertuarą sudaro įvairaus žanro spektakliai: dramos, interaktyvūs šou, miuziklai, muzikinės pasakos. Bet didžioji dalis repertuaro sudaryta iš įvairių rūšių komedijų, pvz. detektyvinės komedijos, lyrinės, romantinės ar situacijų komedijos.

Teatras šiuo metu rodo 24 spektaklius ir yra daugiausia po Lietuvą keliaujantis profesionalus teatras, parodantis daugiau negu 600 spektaklių per metus.

Šaltiniai 
 Interviu su „Domino“ teatro vadovu

Nuorodos 
 Teatro tinklavietė

Lietuvos teatrai
Vilniaus teatrai